Diari Oficial de la Generalitat Valenciana


Sumari del DOGV 5534, del 14-06-2007 (2007/7174)

Convocatòria d'ajudes a les entitats locals valencianes per al finançament de les despeses de personal derivades del funcionament dels servicis d'atenció a les persones en situació de dependència en l'exercici 2007.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5534

Data del DOGV
:   14-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7174


Data del document
:   25-05-2007

Organisme emissor
:   Federació Valenciana de Municipis i Províncies

Tipus de document
:   Anunci

Correcció d'errades

 Descriptors 

:   * ajuda pública
    * ajuda social
    * assignació per cures
    * suport econòmic
    * ajuda a l'ocupació
    * administració local
    * discapacitat
    * tercera edat
    * cost salarial

Convocatòria d'ajudes a les entitats locals valencianes per al finançament de les despeses de personal derivades del funcionament dels servicis d'atenció a les persones en situació de dependència en l'exercici 2007. [2007/7174]  
De conformitat amb el que establix la Llei 39/2006 de 14 de desembre, de Promoció de l'Autonomia Personal i Atenció a les persones en situació de dependència, en l'article 12 s'establix que les entitats locals participaran en la gestió dels servicis d'atenció a les persones en situació de dependència, d'acord amb la normativa de les seues respectives comunitats autònomes i dins de les competències que la legislació vigent els atribuïx.  
Atenent a les actuals circumstàncies derivades de l'aplicació de la Llei 39/2006, resulta imprescindible reforçar els servicis socials municipals per a aconseguir un adequat desenvolupament de l'acció protectora del Sistema d'Autonomia i Atenció a la Dependència, previst en esta Llei, potenciant la creació de servicis d'àmbit local destinats específicament a atendre i gestionar actuacions derivades de l'aplicació de la Llei, servicis que es constituiran amb caràcter estable a fi de garantir de forma permanent l'atenció a les persones en situació de dependència.  
La Federació Valenciana de Municipis i Províncies, entitat sense ànim de lucre, té entre els seus fins promoure, executar i recolzar les iniciatives i activitats dirigides a millorar la qualitat de vida dels habitants de les entitats locals que la integren.  
Les entitats locals són competents en la prestació de servicis socials, d'acord amb el que disposa l'art. 25.2.K de la Llei 7/1985, de 2 d'abril, reguladora de les Bases de Règim Local.  
Conseqüentment, i a fi d'unir esforços per a la consecució d'un mateix fi, la conselleria de Benestar Social ha estimat necessari prestar la corresponent col·laboració a la FVMP a fi de que esta promoga les actuacions dirigides a optimitzar els recursos existents.  
Per tot això, el passat 15 de maig de 2007, a través de la Resolució 1598/2007, la consellera de Benestar Social, concedix a la Federació Valenciana de Municipis i Províncies, la quantitat de dos milions d'euros (2.000.000 d'euros), en concepte de subvenció dels programes d'actuació establits en l'objecte de la convocatòria, les bases de la qual s'adjunten.  
En virtut d'això, es convoquen ajudes econòmiques a través de les següents bases de la convocatòria.  
Bases de la convocatòria  
1. Objecte.  
La present convocatòria té com a objecte el finançament, per al període comprés entre setembre/desembre de 2007, de les noves contractacions/nomenaments de personal destinat al funcionament dels servicis d'atenció a les persones en situació de dependència, la titularitat dels quals recaiga en les entitats locals radicades en el territori de la Comunitat Valenciana, i que complisquen els requisits establits en la base segona de la present convocatòria. Tot això sense perjuí de futures convocatòries que garantisquen un marc estable del seu finançament a càrrec dels pressupostos de la Generalitat.  
2. Beneficiaris i criteris.  
Per a la selecció i distribució de les ajudes entre les entitats locals de la Comunitat Valenciana beneficiàries, es tindran en compte els criteris següents:  
1. Que es tracte d'una entitat local de les relacionades en l'annex I de la present convocatòria.  
2. Que l'entitat local acredite, per mitjà de certificat expedit per òrgan competent, l'existència d'un servici estable d'atenció a persones en situació de dependència, amb la seua adscripció dels mitjans materials necessaris per al correcte funcionament (locals, mobiliari, equip informàtic, connexió ADSL, i personal de suport).  
3. Que l'entitat local on s'ubica el servici d'atenció a la dependència atenga la població situada davall la seua cobertura poblacional, d'acord amb el que establix l'annex III de la present Convocatòria.  
4. Així mateix, l'entitat local haurà d'acreditar, d'acord amb l'assignació de personal tècnic resultant que establix l'annex III de la present convocatòria, la contractació laboral o nomenament del personal amb dedicació específica a les actuacions referides en matèria d'atenció a la dependència per al període arreplegat en la base primera de la present convocatòria. El personal esmentat haurà de tindre, almenys, titulació de diplomat universitari en àrees socials, preferentment Treballador Social.  
5. L'entitat local haurà de designar, d'entre el personal destinat al referit servici, un responsable de l'esmentada unitat, el qual exercirà funcions de coordinació amb els corresponents òrgans de la conselleria de Benestar Social amb funcions específiques relacionades amb la promoció de l'autonomia personal i l'atenció a les persones en situació de dependència.  
La distribució de l'ajuda a les entitats locals es realitzarà en funció del nombre de treballadors destinats al referit servici d'acord amb la quantia assignada per treballador i el nombre màxim establit en els annexos II i III de la present convocatòria, segons es determina en la Resolució 1598/2007, de 15 de maig de la conselleria de Benestar Social.  
3. Presentació de la sol·licitud d'ajudes.  
La sol·licitud de l'ajuda per part de l'entitat local es dirigirà a la Federació Valenciana de Municipis i Províncies, en el carrer de Guillem de Castro, 46-1r (46816-València), havent d'ajustar-se al model de sol·licitud que figura com a annex IV, acompanyat de l'informe detallat del compliment dels requisits establits en la base anterior, i podran presentar-se, amb la documentació complementària, en el Registre General de la FVMP.  
4. Termini de presentació de sol·licituds.  
El termini de presentació de sol·licituds finalitzarà, improrrogablement, el 29 de juny de 2007.  
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la FVMP comunicarà a l'entitat sol·licitant les deficiències perquè, en un termini de 10 dies, siguen esmenades amb l'advertència que, si no ho feren, s'arxivarà l'expedient sense més tràmit.  
5. Resolució de sol·licituds i distribució de les ajudes.  
La distribució de l'ajuda a les entitats locals es realitzarà per la FVMP en atenció a les sol·licituds rebudes, i en aplicació dels criteris de selecció i distribució establits anteriorment.  
El secretari general de la Federació Valenciana de Municipis i Províncies atenent les sol·licituds presentades, elevarà la proposta al president de la Federació Valenciana de Municipis i Províncies, qui resoldrà la seua concessió i la quantitat de l'ajuda concedida abans del 20 de juliol, sent comunicada la Resolució a les entitats locals beneficiàries abans del 31 de juliol de 2007.  
6. Pagament de l'ajuda.  
El pagament de l'aportació de la Federació Valenciana de Municipis i Províncies s'efectuarà:  
- el 60% d'esta es lliurarà dins dels 30 dies següents a la resolució de les sol·licituds d'ajudes formulades.  
- el 40% restant es lliurarà després de l'aportació i comprovació de la documentació justificativa.  
7. Obligacions de les entitats locals.  
U. Realitzar, en coordinació amb els òrgans competents de la conselleria de Benestar Social, i dins de l'àmbit de cobertura poblacional assenyalat en l'annex III, les accions que fonamenten la concessió de l'ajuda, i en especial:  
- Informació i assessorament en matèria d'atenció a la persones en situació de dependència.  
- Negociació i proposta del Programa d'Atenció Individual de les persones en situació de dependència.  
- Seguiment de les Prestacions i servicis assignats a les persones en situació de dependència.  
ANNEX I  
Relació d'Entitats Locals Susceptibles de constituir Servicis d'Atenció a la Dependència (segons Resolució 1598/2007, de la conselleria de Benestar Social).  
A este efecte, per la conselleria de Benestar Social s'implementaran les accions formatives dirigides al personal contractat per les entitats locals a l'empara d'estes ajudes, per als Servicis d'Atenció a la Dependència, a fi de preparar-los en les activitats a desenvolupar.  
Dos. Acreditar davant de la Federació Valenciana de Municipis i Províncies la realització de l'activitat subvencionada per mitjà de la presentació, per part de l'Entitat Local, d'un certificat de les seus obligacions reconegudes en el període, derivades de les actuacions objecte de l'ajuda, subscrit per l'interventor/a de l'entitat local i amb el vistiplau del seu president.  
Tres. Fer constar en tota la informació o documentació que s'oferisca sobre les actuacions subvencionades la col·laboració i finançament de la Generalitat, a través de la conselleria de Benestar Social.  
Quatre. Comunicar a la Federació Valenciana de Municipis i Províncies l'obtenció de subvencions o ajudes per a la mateixa finalitat procedents de qualsevol administració o ens públics o privats.  
Cinc. El sotmetiment a les actuacions de control financer que corresponen a la Intervenció General de la Generalitat en relació amb l'ajuda concedida.  
Sis. Acreditar el compliment d'obligacions de reintegrament de subvencions per deutes amb l'administració, per mitjà de declaració responsable del beneficiari, d'acord amb l'art. 25 del Reglament de la Llei 38/2003, de 17 de novembre.  
8. Justificació de l'ajuda sol·licitada.  
La justificació consistirà en la presentació per part de l'entitat local de la relació i els originals dels certificats emesos pels interventors de les entitats locals de l'efectiva i correcta aplicació dels fons rebuts, justificativa de l'import inicialment anticipat.  
La dita documentació haurà de presentar-se abans del 31 d'octubre de 2007.  
Així mateix, les entitats locals beneficiàries, abans del 14 de gener de 2008, hauran de presentar la Memòria descriptiva de l'execució dels programes subvencionats, incloent la documentació acreditativa de la totalitat del gasto anual objecte de la subvenció, moment a partir del qual i una vegada justificat i aprovada la liquidació per la conselleria de Benestar Social, es procedirà per la FVMP al pagament del 40% restant.  
València, 25 de maig de 2007. El president: Miguel Ortiz Zaragoza.  
  
ANNEX II  
Ràtios per a establir el personal destinat als Servicis d'Atenció a Persones Dependents (segons Resolució 1598/2007, de la conselleria de Benestar Social).  
  
Finançament.  
TREBALLADOR/ANY: 29.621,70 EUROS (\*)  
\*Cost de lloc classificat B16E009  
  
SOL·LICITUD D'AJUDES  
 ANNEX IV  
GASTOS DE PERSONAL DERIVATS DEL FUNCIONAMENT DELS SERVICIS D'ATENCIÓ A LES PERSONES EN SITUACIÓ DE DEPENDÈNCIA  
  
DADES DE L'ENTITAT  
  
DADES BANCÀRIES  
  
  
OBLIGACIONS DE LES ENTITATS LOCALS:  
SÍ No  
 S'ha rebut o sol·licitat altres ajudes per a la mateixa finalitat procedent de qualsevol administració o ens públics o privats. En cas afirmatiu consignar import rebut \_\_\_\_\_\_\_\_- o sol·licitat \_\_\_\_\_\_\_\_\_\_ - (base 7.4).   
 Fer constar en tota la informació i documentació que s'oferisca la col·laboració i finançament de la Generalitat i la conselleria de Benestar Social. (base 7.3).  
 El sotmetiment a les actuacions de control financer de la Intervenció General de la Generalitat en relació amb subvenció concedida. (base 7.5).  
 Acreditació del compliment d'obligacions de reintegrament de subvencions per deutes amb l'administració per mitjà de declaració responsable del beneficiari, d'acord amb l'art. 25 del Reglament de la Llei 38/2003, de 17 de novembre. (base 7.6).  
\_\_\_\_\_\_\_\_\_\_\_\_\_, \_\_\_\_\_\_ de juny del dos mil set  
Firmat:  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
Relación de Entidades Locales Susceptibles de constituir Servicios de Atención a la Dependencia (según Resolución 1598/2007, de la conselleria de Bienestar Social).  
  
ANEXO II  
Ratios para establecer el personal adscrito a los Servicios de Atención a Personas Dependientes (según Resolución 1598/2007, de la conselleria de Bienestar Social).  
  
Financiación.  
TRABAJADOR/AÑO: 29.621,70 EUROS (\*)  
\*Coste de puesto clasificado B16E009  
  
SOLICITUD DE AYUDAS  
 ANEXO IV  
GASTOS DE PERSONAL DERIVADOS DEL FUNCIONAMIENTO DE LOS SERVICIOS DE ATENCIÓN A LAS PERSONAS EN SITUACIÓN DE DEPENDENCIA  
  
DATOS DE LA ENTIDAD  
  
DATOS BANCARIOS  
  
  
OBLIGACIONES DE LAS ENTIDADES LOCALES:  
Si No  
 Se ha recibido o solicitado otras ayudas para la misma finalidad procedente de cualquier administración o entes públicos o privados. En caso afirmativo consignar importe recibido \_\_\_\_\_\_\_\_- o solicitado \_\_\_\_\_\_\_\_\_\_ - (base 7.4).   
 Hacer constar en toda la información y documentación que se ofrezca la colaboración y financiación de la Generalitat y la conselleria de Bienestar Social. (base 7.3).  
 El sometimiento a las actuaciones de control financiero de la Intervención General de la Generalitat en relación con subvención concedida. (base 7.5).  
 Acreditación del cumplimiento de obligaciones de reintegro de subvenciones por deudas con la administración mediante declaración responsable del beneficiario, de acuerdo con el art. 25 del Reglamento de la Ley 38/2003, de 17 de noviembre. (base 7.6).  
En \_\_\_\_\_\_\_\_\_\_\_\_\_, a \_\_\_\_\_\_\_\_\_\_\_\_\_\_\_\_\_\_\_\_ de junio de dos mil siete  
Fdo: